Filmen ble vel mottatt av anmelderne, ble nominert til elleve Oscar og vant tre. Den anses idag for å være en klassiker og nevnes ofte som en av de beste amerikanske filmene i historien. Filmen var i 1989 blant den første gruppen filmer som ble ansett «kulturelt betydningsfulle» og ble utvalgt til bevaring i USAs National Film Registry. I 1998 ble den rangert som nummer 12 på det amerikanske filminstitutts liste over de 100 beste amerikanske filmer i det 20. århundre.